Document ID: 32006D0257

Komisijos sprendimas
2005 m. vasario 9 d.
iš dalies keičiantis Sprendimą 96/335/EB, sukuriantį kosmetikos gaminiuose naudojamų ingredientų inventorių ir bendrąją nomenklatūrą
(tekstas svarbus EEE)
(2006/257/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1976 m. liepos 27 d. Tarybos direktyvą 76/768/EEB (1) dėl valstybių narių įstatymų, susijusių su kosmetikos gaminiais, suderinimo, ypač į jos 5a straipsnio 3 dalį ir jos 7 straipsnio 2 dalį,
pasikonsultavusi su Kosmetikos gaminių ir vartotojams skirtų ne maisto produktų moksliniu komitetu,
kadangi:
(1)
Remiantis atitinkamos srities pramonininkų pateikta informacija, kosmetikos gaminiuose naudojamų ingredientų inventorių ir bendrąją nomenklatūrą, esančius Sprendimo 96/335/EB priede (2), reikia atnaujinti.
(2)
Sprendimo 96/335/EB priedo I skirsnis turi būti atnaujintas, siekiant užtikrinti jau įtrauktų ir naujų medžiagų mokslinį tikslumą ir galiojimo patvirtinimą ir patobulinti augalinių medžiagų įrašus bei jų funkcinių klasių apibrėžimus.
(3)
Pasirodė, kad reikia iš esmės persvarstyti Susitarimus dėl nomenklatūros, pateiktus Sprendimo 96/335/EB priede, kad jie taptų aiškesni ir suderinti su Tarptautinės kosmetikos ingredientų nomenklatūroje (INCI) padarytais pakeitimais.
(4)
Vartojamų santrumpų sąrašas, pateikiamas Sprendimo 96/335/EB priede, turi būti suderintas, siekiant atsižvelgti į naujų medžiagų įtraukimą į inventorių.
(5)
Todėl reikėtų atitinkamai iš dalies pakeisti Sprendimą 96/335/EB.
(6)
Šiame sprendime numatytos priemonės atitinka Kosmetikos produktų nuolatinio komiteto nuomonę,
NUSPRENDĖ:
Vienintelis straipsnis
Sprendimo 96/335/EB priedas iš dalies keičiamas pagal šio sprendimo priedą.
Priimta Briuselyje, 2006 m. vasario 9 d.

Labels: 1
19